CELEX: 32020D2164
Language: sk
Date: 2020-12-15 00:00:00
Title: Rozhodnutie Politického a bezpečnostného výboru (SZBP) 2020/2164 z 15. decembra 2020, ktorým sa predlžuje mandát vedúceho misie Európskej únie na budovanie kapacít v Somálsku (EUCAP Somalia) (EUCAP Somalia/1/2020)

21.12.2020   
               
               
                  SK
               
               
                  Úradný vestník Európskej únie
               
               
                  L 431/59
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2020/2164
         z 15. decembra 2020,
         ktorým sa predlžuje mandát vedúceho misie Európskej únie na budovanie kapacít v Somálsku (EUCAP Somalia) (EUCAP Somalia/1/2020)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na rozhodnutie Rady 2012/389/SZBP zo 16. júla 2012 o misii Európskej únie na budovanie kapacít v Somálsku (EUCAP Somalia) (1), a najmä na jeho článok 9 ods. 1,
         keďže:
         
                     (1)
                  
                  
                     Podľa článku 9 ods. 1 rozhodnutia 2012/389/SZBP sa Politický a bezpečnostný výbor (PBV) poveruje, aby v súlade s článkom 38 tretím odsekom zmluvy prijímal príslušné rozhodnutia na účely vykonávania politickej kontroly a strategického riadenia misie Európskej únie na budovanie kapacít v Somálsku (EUCAP Somalia) vrátane rozhodnutia o vymenovaní vedúceho misie.
                  
               
                     (2)
                  
                  
                     PBV prijal 19. septembra 2019 rozhodnutie (SZBP) 2019/1591 (2), ktorým sa pán Christopher REYNOLDS vymenúva za vedúceho misie EUCAP Somalia na obdobie od 10. septembra 2019 do 31. decembra 2020.
                  
               
                     (3)
                  
                  
                     Rada 10. decembra 2020 prijala rozhodnutie (SZBP) 2020/2031 (3), ktorým sa mandát misie EUCAP Somalia predlžuje do 31. decembra 2022.
                  
               
                     (4)
                  
                  
                     Vysoký predstaviteľ Únie pre zahraničné veci a bezpečnostnú politiku navrhol predĺžiť mandát pána Christophera REYNOLDSA ako vedúceho misie EUCAP Somalia od 1. januára 2021 do 31. decembra 2021,
                  
               PRIJAL TOTO ROZHODNUTIE:
         
            Článok 1
            Mandát pána Christophera REYNOLDSA ako vedúceho misie Európskej únie na budovanie kapacít v Somálsku (EUCAP Somalia) sa týmto predlžuje na obdobie od 1. januára 2021 do 31. decembra 2021.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 15. decembra 2020
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 187, 17.7.2012, s. 40.
         
            (2)  Rozhodnutie Politického a bezpečnostného výboru (SZBP) 2019/1591 z 19. septembra 2019 o vymenovaní vedúceho misie Európskej únie na budovanie kapacít v Somálsku (EUCAP Somalia) (EUCAP Somalia/1/2019) (Ú. v. EÚ L 248, 27.9.2019, s. 65).
         
            (3)  Rozhodnutie Rady (SZBP) 2020/2031 z 10. decembra 2020, ktorým sa mení rozhodnutie 2012/389/SZBP o misii Európskej únie na budovanie kapacít v Somálsku (EUCAP Somalia) (Ú. v. EÚ L 419, 11.12.2020, s. 26).